大劇院站 (廣州)

大劇院站（粵拼：daai6 kek6 jyun2 zaam6；英文：Guangzhou Opera House Station），之前嗌歌劇院站（go1 kek6 jyun2 zaam6），規劃時期嗌過廣州歌劇院站（gwong2 zau1 go1 kek6 jyun2 zaam6），係廣州地鐵APM嘅車站，2010年11月8號開放，位置喺天河區華就路同珠江東、西路嘅交界，廣州大劇院嘅東北邊。 佢曾經喺2010年11月8～26號間，由於2010年亞洲運動會嘅部分沙灘排球比賽喺海心沙舉辦，地鐵方接上級通知，為防發生慘案或恐怖襲擊而暫時揀咗呢度做APM南邊臨時終點站。 另外，喺每年廣州國際燈光節期間，呢個站亦唔會對外服務，列車亦會做飛站處理。 結構 樓層 呢個站一共有2層樓嘅地下區域，其中地下1樓、地下2樓係花城廣場嘅地下停車場，地下3樓係站廳，有票務設施，客務中心同商鋪；地下4樓係APM嘅月台。同大多數嘅APM車站一樣，既冇廁所又冇休息室、母嬰室響度。 打掂 打橫 站廳 大劇院站嘅站廳有售票機同客服中心，而收費區喺站廳南邊，而站廳同月台之間有條扶手電梯同樓梯接埋一齊。 月台 呢個站有1個島式月台，喺花城廣場南邊嘅地底。 商舖同自助服務 呢個站同大部份APM嘅車站一樣，冇商舖；但有1台自動販賣機同1台自動櫃員機響度。 出入口 呢個站一共有3個出入口，分別係A、D，E。不過呢三個出入口喺入站方面，唔細心啲睇係好難睇得出響邊度。 頭尾班車信息同配線圖 車站歷史 規劃 喺2003年規劃緊嘅地鐵方案入面，嗰時嘅珠江新城規劃區西片計劃搞條旅客運輸系統，期間出現咗廣州歌劇院站，位置就喺而家呢個位。隨後計劃正式落實而批准喐手起。 施工 2006年6月30號：車站正式開始動工。 2009年4月19號：赤崗塔站⇆廣州大劇院區間嘅右綫盾構隧道順利貫通。 2010年5月：車站正式起好。 營運 2010年11月8號，由於APM全綫開通，車站亦正式開放。但係嗰時咁啱係亞運會開幕，加上期間部分沙灘排球比賽喺海心沙舉辦，地鐵方接上級通知，為防亞運期間發生慘案或恐怖襲擊而暫時揀咗呢度做APM南邊臨時終點站。加上嗰時赤崗塔站同埋海心沙站都重未開通，跟住落嚟唔停呢兩個站直到亞運會閉幕為止。 改名 大劇院站係繼大學城南站同埋大學城北站之後一齊喺營運之後改埋中文名嘅地鐵車站，佢喺2013年12月底由「歌劇院站」改咗名叫「大劇院站」，不過英文名冇變到。喺呢個站改名嗰陣，廣州塔站都同時改埋名。其實早喺2010年5月，廣州歌劇院就改咗名叫廣州大劇院，而呢個車站開通到2013年12月底重係嗌歌劇院站。 利用狀況 同花城大道站一樣，由於呢個站附近冇幾遠就係地標性建築、辦公大樓同金融機構、旅遊景區，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿。不過呢個站喺客流高峰時期都見到有啲人流下，而平時嚟講就冇乜人。另外呢個站附近冇幾遠就係廣州圖書館同廣東省博物館、廣州大劇院同廣州市第二少年宮，所以喺節假日期間都有啲人氣嘅。 接駁巴士 花城廣場站： 293、886、886A、40、407、44 附近嘅建築同景區 寫字樓 富力中心 廣州國際金融中心 廣州周大福金融中心 博物館 廣東省博物館 少年宮 廣州市第二少年宮 劇場 廣州大劇院 商場 花城匯 註同攷 註 攷 上一站·下一站